Засталося менш за два тыдні да сакральнага для беларускай аўтаркіі моманту — асноўнага дня галасавання па пераабранні Аляксандра Лукашэнкі на пасаду прэзідэнта Беларусі. Адметнасцю цяперашняга гістарычнага перыяду ёсць тое, што сёлета не прадбачыцца “ўсенароднага хурала” — так званага Усебеларускага народнага сходу, на якім цягам чатырох галоўных электаральных кампаній галоўны палітычны дзеяч краіны “заручаўся” падтрымкаю “свайго народа” і абвяшчаў перспектывы развіцця краіны на чарговую пяцігодку.